**Tulevien 5.-luokkalaisten valinnaisainevalinnat Wilman kautta 28.3.-1.4.**

Uuden opetussuunnitelman mukaisesti 5. ja 6. luokan oppilaat opiskelevat valinnaisaineita.

Viidennelle luokalle valinnaisaineita valitaan kaksi ja kuudennelle luokalle yksi.

Valinnat 5. ja 6. luokkaa varten tehdään viikolla 13.

Valinnaisaineiden valinta on auki Wilmassa ma 28.3. klo 8 – pe 1.4. klo 17 välisen ajan. Oppilaat tekevät nyt valinnat sekä viidettä että kuudetta luokka varten. Valinnat ovat yhden vuosiviikkotunnin pituisia ja ne toteutetaan kahden tunnin kokonaisuuksina viidennen luokan syksyllä ja keväällä. Kuudennella luokalla on yksi kahden tunnin kokonaisuus joko syksyllä tai keväällä. Oppilas tekee kolme eri valintaa.

Huoltaja tekee valinnat lapsensa kanssa Wilman kautta ensi viikon aikana (viikko 13). Valinnaisaineet esitellään oppilaille ti 29.3.

Wilmaan kirjautumisen jälkeen kysely on näkyvillä pääsivulla. Valitkaa kolme valinnaisainetta ja kaksi varavalintaa. Valinnat tallentuvat automaattisesti, mutta klikatkaa oppilaan nimeä oikeasta yläkulmasta valintojen jälkeen. **Valinnat tulee olla siis merkittyinä perjantaihin 1.4. klo 17 mennessä.**